User:Gantuul16

Бѳѳр шээсний замын халдвар

Эмнэлгээс шалтгаалах халдварын нэг томоохон голомт нь шээс бэлгийн зам юм. Шээс ялгаруулах замын  халдвар нь эмнэлгээс шалтгаалах халдварын дотор 40 орчим хувийг эзэлдэг. Үүний 80  хувь нь шээсний гуурс, дренаж тавьсантай холбоотой үүсдэг. Халдвар үүсэх эрсдэл гуурс тавьсан хоногоор өсдөг бөгөөд бактереми болох эрсдэл өдөрт 5-10 хувиар нэмэгддэг байна.

Эмнэлзүй: Пиелонефрит, Цистит, Сепсис үүсдэг. Хүндрэлгүй хэлбэрийн халдвар голдуу эмэгтэйчүүдэд тохиолдох ба шээс бэлгийн замын бүтцийн болон үйл ажиллагааны алдагдалгүй хүмүүст тохиолдоно. Эмэгтэйчүүдийн 20-30 хувьд жилд 1 удаа дизурийн шинж  илэрдэг бөгөөд энэ нь хүндрэлгүй хэлбэрийн шээс ялгаруудах замын халдвар юм. Эмнэл зүйн явцаар нь: Хөнгөн: субфебриль халууралт, бие сульдаж ядрах, дизурийн шинж болон ууц нуруугаар хөшиж чилж өвдөнө.• Дунд: өндөр халууралттай, хөлс дааварлана,ерөнхий хордлогын шинжтэй, ууц нуруугаар өвдөх,дизурийн шинж тод илэрнэ. Хүнд үед: халуун тогтмол өндөр, их хөлөрч, чичрэн,нүүрний төрх хурц болно. Судасны лугшилт  түргэсч, дүүрэлт суларна. Бөөрний буглаа үүссэн үед биеийн байдал улам хүндэрч өдөр шөнийн  биеийн температурын зөрөө ихэснэ. Бүсэлхий орчмоор хүчтэй өвдөлт өгч, өвчтөн хөлөө хэвлий рүүгээ атирсан албадмал байдалтай болно.Хэвлийн булчингийн чангарал ажиглагдана.

Илрэх зовиур: Гэнэт өндөр халуурна, дагжиж чичирнэ, хоол унданд дургүй болж огиулж бөөлжүүлнэ. Бөөрний орчмоор чинэрч өвдөнө, зарим үед өвдөлт ихэсч, шээлэйн дагуу дамжиж өвдөнө. Шээс дамжуулах доод замын халдвартай хавсарсан тохиолдолд шээсний гарц хэмжээ багасч, шээх үед шээсний сүвээр хорсож өвдөнө.